La prèvia jornada 14a\nAquesta setmana es juga la catorzena i darrera jornada de la Lliga Catalana. 2013-2014: Divisió D'Honor.\nLa classificació encara no està decidida i per tant podeu fer els vostres pronòstics i calcular la classificació finals automàticament a la web de la Lliga (aquí), una eina que s'ha pogut utilitzar durant tota la temporada.\nHi ha emoció per guanyar el títol final, per evitar la última posició, a la meitat de la classificació... malgrat ser la última jornada matemàticament moltes probabilitats són possibles i es que amb els dards ja sabem que un partit no està mai guanyat fins que no es clava el darrer dards a doble per guanyar el joc, el punt i el partit. Aquest cap de setmana haurem d'agafar les calculadores o l'aplicació de la web de la Lliga.\nCD Acció Senegal - ADG.Cat\nEsplugues CD - CD Guardiola\nPalafrugell CD - CD La Xarxa\nPiritoño CD. - CD Ripoll\nLa prèvia partit a partit:\nCD Acció Senegal - ADG.Cat (resultat d'anada 7-2 a favor de l'ADG)\nDerbí per a finalitzar la competició on els dos equips empaten a punts en la última posició de la classificació. L'equip d'Olot, l'ADG.cat amb alguns sets guanyats de més va lleugerament per davant, però necessita guanyar aquest transcendental partit, ja que el guanyador evitarà la última plaça i el perdedor es veurà rellevat a ocupar l'últim lloc de la classificació.\nEl partit d'anada va ser favorable a l'ADG per 7-2, peró l'Acció Senegal no serà un rival fàcil i abans de finalitzar la primera volta va reforçar-se i pot ser un canvi cabdal per la resolució d'aquest partit. Màxima emoció, el perdedor quedarà últim classificat, però no per això serà menys important que els altres participants de la Lliga Catalana de Dards FCD.\nEsplugues CD - CD Guardiola (resultat d'anada 6-3 a favor del Guardiola)\nL'equip local té assegurada la sisena posició però guanyant podria pujar a la cinquena plaça, que ocupa ara el CD Ripoll. L'Esplugues necessita guanyar i sumar quatre punts més que el Ripoll, i que el Ripoll perdi el seu partit, una combinació que pot ser possible donats els resultats de l'anada, on el Ripoll va perdre per 8-1 contra el Piritoño... però a l'anada l'Esplugues va perdre 6-3 contra el Guardiola.\nPer la seva part l'equip de Manresa, el CD Guardiola, és l'únic equip que menys probabilitats té de canviar de posició en aquesta última jornada i sembla que el quart lloc el té gairebé assegurat a la màxima competició nacional per equips. Però les calculadores i les matemàtiques donen un petit marge per a que pugui ser rellevat al cinquè lloc per diferència de sets a favor/contra.\nPalafrugell CD - CD La Xarxa (resultat d'anada 2-7 a favor del Palafrugell)\nEl Palafrugell CD és un dels equips que encara opta al títol final, tot dependrà de si perd el Piritoño CD. En tot cas, malgrat el Piritoño guanyi, en joc hi hauria el segon i tercer lloc que justament el Palafrugell i La Xarxa es jugarien. Per tant el Palafrugell necessita guanyar per assegurar-se el segon lloc i esperar una ensopegada del Piritoño per accedir al primer lloc. En cas de derrota, podria perillar el subcampionat.\nEl club degà dels dards catalans, el CD La Xarxa, no té opcions de quedar primer però si que pot pujar al segon lloc si guanya el seu partit contra el Palafrugell, tot i que hauria de ser una combinació complicada: guanyar el seu partit 0-9 i que el Palafrugell perdi o guanyi per la mínima contra l'Acció Senegal -partit ajornat-.\nPiritoño CD. - CD Ripoll (resultat d'anada 1-8 a favor del Piritoño)\nEl Piritoño es pot proclamar campió de Lliga si guanya el seu partit, en cas de perdre dependrà dels resultats del Palafrugell CD que guanyant i en funció dels sets a favor, podria decantar la balança per al Palafrugell. Una combinació prou complexa però matemàticament possible, per tant màxima emoció fins al final.\nEl Ripoll per la seva part aspira a poder pujar al quart lloc si guanya al Piritoño o baixar al sisè lloc si perd, i en funció del resultats de l'Esplugues... per tant ambdós equips tenen molt en joc en aquesta última jornada. El Ripoll necessita millorar el resultat de l'anada per a lluitar per al quart lloc. Un partit complicat ja que el rival es juga la LLiga a Ripoll


praxis – CSI\nEl sistema és multiusuari, multiempresa i està dissenyat per a entorns Client – Servidor, sobre sistemes operatius de la família Windows, utilitzant bases de dades MS Sql el que permet la total integració de les dades amb totes les eines de Microsoft OFFICE.\nLa funcionalitat del sistema abasta totes les àrees administratives de l’ Empresa, des de la gestió de compres fins la de vendes, passant per tots els passos intermedis com: control de comandes (Proveïdors i Clients), control d’estocs per magatzems, facturació directa o diferida, gestió TPV, control-arqueig de caixes, estadístiques i anàlisi de marges per Producte i Client, comptabilitat general amb gestió pressupostària, analítica i immobilitzat.\nLa utilització de les bases de dades permeten consultar, en temps real, les dades històriques de qualsevol procés, així com la seva integració en fulls de càlcul, processadors de textos o correus electrònics.\nTota la informació es manté en línia independentment de l’any en que ens trobem, per la qual cosa la realització de comparatius i consultes és molt àgil.\nPressupostos obres i instal.lacions\nS’han desenvolupat especialitzacions sectorials per a:\nferreteries, magatzems de materials de construcció, constructors, majoristes de fusta, distribuïdores, explotacions turístiques.\nPlanificar , executar i supervisar les campanyes de màrqueting , així com a optimitzar les interaccions amb els clients en cada punt de contacte ara és més fàcil amb Praxis CRM, l’empresa serà capaç d’identificar les preferències de cada client , personalitzar les propostes i promocions , realitzar un seguiment de cada iniciativa en els diferents canals , atendre de forma ràpida i precisa les consultes i reclamacions.\nEl Praxis CRM es sustenta més en la cultura de l’organització, en la voluntat de la companyia de estratègicament generar relacions estables i de continuïtat amb els millors clients de la companyia amb el propòsit de maximitzar la seva fidelitat i per tant la facturació per client .\nPer a les companyies és fonamental la retenció i fidelització de la cartera de clients i una de les eines més importants per aconseguir-ho és precisament el departament d’atenció al client . Un departament en el qual és fonamental un servei professionalitzat i de qualitat , personalitzat al màxim possible i que , a través d’ell , oferim el màxim valor als nostres clients .\nAmb Praxis CRM podrà Incrementar les vendes i més:\nMaximitzar la informació del client\nIdentificar noves oportunitats de negoci\nMillora del servei al client\nProcessos optimitzats i personalitzats\nMillora d’ofertes i reducció de costos\nIdentificar els clients potencials que major benefici generin per a l’empresa\nFidelitzar al client, augmentant les taxes de retenció de clients\nAugmentar la quota de despesa dels clients\nPraxys Analytics és una eina d’intel·ligència de negoci (Dashboard) que l’ajuda a analitzar les dades de la seva empresa, crear informes i quadres de comandament per a la presa de decisions informada. Li permet crear i compartir fàcilment informes de gran abast en qüestió de minuts, sense l’ajuda del TI.\nPraxis Analytics contribueix a millorar la gestió en les organitzacions, proporcionant als gerents informació rellevant sobre la marxa del negoci en un format intuïtiu i amb una interfície simple. Vostè analitza les dades de la manera que prefereixi, mitjançant una gran varietat de gràfics, taules dinàmiques.\nCARACTERÍSTIQUES PRAXIS Analytics:\nImportar arxius CSV, XLS o HTML\nEïna per extreure dades de MS Access, SQL Server, Oracle i bases de dades MySQL i carregar el mateix en PRAXIS Analytics\nIntuïtiva interfície per a la creació i anàlisi d’informes.\nAnalitzar visualment les dades a l’instant on line.\nFàcil de filtrar les dades rellevants per a un informe, de nou a través de les eines de selecció i filtratge.\nInformes d’Drill-cap avall per veure les dades subjacents (les dades que hi ha darrere de cada llistat o gràfic).\nFàcil d’aconseguir (o unir-se) a dades mitjançant taules per crear els informes necessaris.\nSuporta l’estàndard SQL (Structured Query Language) per a consultes complexes.\nLa funcionalitat del sistema abasta totes les àrees comptables de l’empresa, des de la gestió del Pla Comptable fins a la comptabilitat analítica, passant per la gestió de l’IVA, control cartera de cobraments / pagaments, remeses bancàries, balanços, informes oficials, consolidació d’empreses / exercici, gestió d’immobilitzat, intrastast, pressupostària etc.\nLa codificació dels comptes s’ajusta completament al PGC, i és definible per l’usuari, fins a un màxim de 12 dígits. Per cada compte, es pot definir els comptes analítics associats per tal de portar la comptabilitat analítica. Així mateix es pot definir el pressupost de cada compte, per així poder portar el control pressupostari. Aquells comptes que necessiten de dades més extensos (Clients, Porveedores, Bancs, Immobilitzat), disposen de programes específics per al seu control\nEls apunts poden ser: Automàtics procedents d’altres processos, manuals o entrats directament. Predefinits a partir d’una plantilla definible per l’ususari. Dins de l’apartat d’apunts manuals, hi ha una sèrie d’ells que disposen de la seva pròpia operatòria per poder realitzar el assentament de forma completa (Partides, Contrapartides, IVA, càlcul de despeses, venciments, etc.) com són: Compres, vendes, cobraments i pagaments, impagats, amortitzacions.\nCONTROL CARTERA I REMESES\nTots els apunts de Compres / Vendes, ja siguin automàtics o manuals, generen de forma automàtica els efectes corresponents. La gestió de la cartera, ens permet consultar els efectes pendents de pagar o cobrar amb diferents ordenacions, períodes de venciment, i separat per bancs de pagament / cobrament. Els pagaments es poden efectuar de forma automàtica amb la confecció de xecs o pagarés, així com la carta d’acompanyament. Els cobraments poden realitzar-se per mediació d’apunts manuals -això si- fent sempre referència a l’efecte, o per remesa bancària amb generació del suport necessari (Fitxer per enviament per internet, o disquet) per a l’enviament al Banc.\nCONSULTES I BALANÇOS\nEn l’apartat de consultes cal destacar la de comptes (Major), que a part de veure la relació dels moviments, permet consultar el detall del assentament seleccionat, així com accedir a la seva modificació. Per al seguiment de la comptabilitat pressupostària es disposa de la seva consulta, amb la informació de les dades pressupostades, desviament simple i acumulat, en magnituds i en percentatges. En l’apartat de balanços a part dels clàssics (Sumes i Saldos, parcial, entre períodes, comparatius entre exercicis, etc.), hi ha altres consultes o llistats amb diferents tractaments de les dades, segons s’indiqui. La confecció de comptes d’explotació i anuals, són totalment definibles per l’usuari, donant una gran versatilitat a la informació obtinguda.


Fals anul·la el Pessebre Vivent per falta de personal i per la mobilitat reduïda - Regió7 :: El Diari de la Catalunya Central\nÉs la segona vegada en 43 anys que es cancel·len les funcions després de la forta nevada del 2000\njordi escudé vila. fals 02.12.2020 | 23:02\nUna de les escenes de la darrera edició del Pessebre Vivent del Bages\nLes Torres de Fals es quedaran enguany sense les representacioons del tradicional Pessebre Vivent del Bages. Així ho ha decidit la comissió organitzadora, que després de fer un sondeig entre els seus participants i col·laboradors, ha arribat a la conclusió que no seria efectiu mantenir les funcions per falta de gent per cobrir les escenes i davant la incertesa de què pot passar d´aquí a Nadal pel que fa a les limitacions tant de la capacitat com de mobilitat.\nLa d´enguany havia de ser la 43a edició del Pessebre Vivent del Bages, que s´ha anat celebrant de forma ininterrompuda cada Nadal tret de l´any 2000, en què la forta nevada que va caure pocs dies abans de començar les funcions va impedir que se´n pogués arribar a fer cap. No representar el Pessebre «és un cop que ens abaixa molt la moral», lamenta un dels seus coordinadors, Francesc Parcerisas, però és la decisió que s´ha pres de forma majoritària.\nDesprés de l´estiu, tot apuntava que el Pessebre Vivent del Bages es podria fer, i l´Associació Cultural i Recreativa de Fals fins i tot havia començat a dissenyar-lo pensant en un model adaptat. La idea era reduir els 260 participants habituals a un elenc d´unes 120 o 130 persones «que vèiem prou respectable», i organitzar les visites «en grups limitats, amb un camí d´entrada i un altre de sortida per evitar creuaments de gent, i amb tots els quadres estàtics i allunyats dels visitants», explica Parcerisas. La proposta ja s´estava treballant, però es va aturar amb l´arribada de la segona onada de la pandèmia, i davant la incertesa, l´organització va optar per consultar tots els seus membres abans de tirar res endavant. Una seixantena de persones estarien disposades a participar-hi, però es va considerar que no n´hi ha prou per fer les representacions «i menys tenint en compte que tota la resta no ho veu clar».\nEnguany no hi haurà la posada en escena «però volem mantenir el caliu de la gent i evitar que l´any que ve costi de tornar a arrencar per mandra i desídia», apunta Parcerisas. Per això s´estan dissenyant alternatives que a l´hora no deixin el públic desconnectat.\nLa principal aposta serà un documental d´entre 12 i 15 minuts de durada que recordarà la història del Pessebre Vivent del Bages, mitjançant fotografies intercalades amb gravacions que s´enregistraran els propers dies en llocs emblemàtics del pessebre i del poble. Seran dotze lectures de fragments dels pròlegs elaborats en aquestes 42 edicions per personatges emblemàtics com Pere Casaldàliga, Miquel Martí i Pol o mossèn Ballarín, i que llegiran actors del Pessebre Vivent del Bages. També s´ha fet una música expressa a càrrec de l´artista local Josep Macià.\nEl documental s´estrenarà a les xarxes socials dies abans de Nadal.\nEl pessebre monumental, fidel a la seva cita.\nEls quadres nadalencs de les Torres de Fals han fet el salt a la pantalla.\nEl Casino reprodueix el conjunt de Coaner.\nEls mossos de la presumpta agressió racista al Bages faran la roda de reconeixement amb la cara descoberta\nGironella recorda els deu veïns assassinats en els camps nazis\nL´inconformisme s´apodera de CineClub\nEl surienc Josep Garcia lluitarà per reconquerir el mundial


Apareix "per art de màgia" un CD que suposadament conté les ‘dades desaparegudes’ del comú d’Escaldes - Altaveu el diari digital d'Andorra\nApareix "per art de màgia" un CD que suposadament conté les ‘dades desaparegudes’ del comú d’Escaldes\nEls servidors informàtics comunals només contenen informació financera d’aquest 2019 i aquest dijous s’analitzarà el disc per comprovar que realment hi ha tot el que hi hauria d’haver\n18/12/2019 (20:45 CET)\nUn ‘miracle’ s’hauria obrat, com a mínim a mitges, al comú d’Escaldes. El fet que hagi transcendit que s’estava investigant com era possible que haguessin desaparegut les dades financeres dels darrers exercicis excepte les d’aquest 2019, encara pendent de finalitzar, ha comportat que, “per art de màgia” segons algunes fonts, hores després de la informació publicada per l’Altaveu hagi aparegut en un calaix un disc que hauria de contenir les dades que havien desaparegut.\nEl CD encara no s’ha analitzat de manera detinguda i, per tant, les diverses fonts consultades han assegurat que no es pot confirmar que s’hagi pogut recuperar tot el que es donava per desaparegut. El disc hauria aparegut en un calaix d’un dels despatxos del departament de Finances. Ara, no hi ha unanimitat entre les diferents fonts consultades sobre com s’hauria anat a parar al disc i, tampoc, sobre si en una caixa forta hi hauria un disc dur extern que probablement també contindria la mateixa informació. Aquest dijous s’hauria d’intentar aclarir del tot la situació.\nEl que sí que han assegurat totes les fonts consultades, incloses les comunals oficials, és que al servidor informàtic on haurien d’estar les dades financeres sobre els exercicis precedents a l’actual, aquestes no hi són, i només es troba informació sobre el 2019 en curs. Per tant, queda aclarir perquè s’ha donat aquest escenari, inicialment no previst o, almenys segons les fonts, que no seria la forma habitual de procedir. Per això no s’ha descartat encara d’emprendre alguna acció legal. Primer es vol tenir clar que la informació hi és tota en els suports externs i, després, es vol aclarir com s’ha procedit en tot plegat.\nEl fet que hagi transcendit que s’estava investigant la desaparició de la informació ha comportat molt malestar en els mandataris comunals actuals, ja prou afectats pels resultats electorals. A més, la pèrdua suposada de les dades s’haurien donat en el marc de la sortida del comú de la fins fa unes setmanes directora del departament de Finances. És clar i notori que entre aquesta funcionària -que ha passat a exercir al comú de la Massana-, la interventora comunal i la responsable política de Finances la relació no era bona.


Els usuaris/àries de la Ludoteca i de l'Espai familiar podran endur-se joguines a casa en préstec durant una setmana.\nEs realitza entre els mesos de desembre i gener. Tots els nens/es que vulguin poden portar d'una a tres joguines de casa (que reuneixin les condicions adequades d'higiene i de seguretat) i se n'enduen alguna del fons creat per l'intercanvi.\nIntercanvi de disfresses i complements\nEs realitza entre els mesos de gener i febrer. Tots els nens/es que vulguin poden portar d'una a tres disfresses o complements (barrets, perruques, bolsos, ulleres, sabates...) i endur-se'n del fons creat per l'intercanvi. Més informació: clica aquí.\nCampanya d'assessorament per la compra i l'ús de joguines\nServei adreçat als pares i mares per donar assessorament sobre temes relacionats amb el joc i la joguina (consum de joguines, joguina segura, noves tecnologies...). Dins de l'horari de l'Espai Familiar.


El PPE no recolza per unanimitat una moció contra Catalunya\nCONGRÉS DEL PARTIT POPULAR EUROPEU\nLa dreta europea es resisteix a recolzar Rajoy contra la independència de Catalunya\nLa CSU, els socis de Merkel a Baviera, hi voten en contra i també es registren abstencions\nDimecres, 21/10/2015 | Actualitzat el 23/10/2015 a les 13:20 CEST\nHi ha hagut sorpresa al Congrés del Partit Popular Europeu que se celebra aquest dimecres i dijous a Madrid. La dreta europea ha recolzat, com s'esperava, Mariano Rajoy i ha donat suport a les seves reformes econòmiques però no ha donat un suport unàmime a la resolució a favor de la unitat dels Estats, consensuada per Espanya, França i Alemanya, tal com esperava el PP.\nLa resolució és molt explícita i recull la doctrina més estricta dels tractats en el sentit que la UE no reconeix la lliure determinació dels territoris --ni tan sols la legalitat del procés encaminat a això-- quan va acompanyada per qualsevol acció dirigida, totalment o parcialment, a trencar o soscavar la integritat territorial dels Estats sobirans.\nAixí mateix recorda que en el cas que un territori declari unilateralment la independència, els ciutadans d'aquest territori perdrien el seu estatus de ciutadans de la UE, en virtut de l'article 20 del Tractat de la UE. I afegeix que si aquest territori completa el procés de secessió, podrà sol·licitar de nou iniciar el procés d'adhesió a la UE si compleix els requisits, però aquesta adhesió ha de ser ratificada per tots els Estats membres per unanimitat.\nFinalment, inclou referències implícites a Catalunya i el possible desacatament anunciat per Artur Mas a l'establir que "ningú està per sobre de la llei i tots són iguals davant la llei". Fonts del PP reconeixen que ha sigut redactada per Espanya després de dos mesos de negociacions amb França i Alemanya.\nELS VOTS EN CONTRA\nMalgrat el treball previ, la resolució ha sigut aprovada per majoria, però no per unanimitat. Els 16 delegats de la CSU, els socis a Baviera d'Angela Merkel, han votat en contra de la resolució. Malgrat que no hi ha recompte de vots, els mitjans de comunicació han comprovat que diversos delegats de diverses formacions hi han votat en contra o s'han abstingut, entre ells els de la Unió Social Cristiana (CSU).\nEl seu portaveu, Reinhold Bocklet, ha explicat en declaracions a l'ACN que malgrat que no es volen involucrar en el que consideren un "conflicte intern" d'Espanya, el seu partit "està a favor d'un posicionament d'equilibri entre els drets de les autonomies i la integritat territorial".\n"La proposta del PP únicament estava centrada en la integritat territorial i no feia cap menció a una millor autonomia i per això hi hem votat en contra", ha assenyalat.


Proveïdors de cable de dispositius USB 3.0 de la Xina, fabricants, fàbrica, venda a l'engròs - fabricant de cables de Shenzhen STC\nCasa > Productes > Cable USB 3.0 > Cable de dispositiu USB 3.0\nUn mascle a 20 Pin capçalera Motherboard Cable adaptador de tipus USB 3.0\nÚs amb el convertidor, pot convertir 2ports USB3.0 endoll de placa base d'endoll 20pin (com el tauler principal del Asus P7P55/USB3 sèrie)! Es s molt còmode d'utilitzar el cable de dades d'USB3.0 es connecta a la chassiMés\nUna femella de 2 port d'USB 3.0 Cable a Motherboard 20Pin Cable adaptador convertidor\nLa 2-Port USB 3.0 a cable USB de Puig de plafó disposa d'una connexió USB 3.0 placa base capçalera 20-pin en un extrem, trencar en dos diferents ports d'USB 3.0-A (femenins) a l'altre extrem del cable.Més\nUSB 3.0 a Cable d'adaptador Ethernet RJ45 xarxa externa\nÚs per a: 10/100/1000Mbps per connectar el MacBook, UltraBook de xarxa ethernet. Interfície: USB 3.0 al costat de l'ordinador; RJ45 per cable de xarxa Permetre connectar a internet a través del port USB. PoderMés\n2 port d'USB 3.0 un ranura placa adaptador de perfil baix femenina\nL'USB de 2 Port 3.0 una placa de ranura de baix perfil femení converteix els pins d'USB en un encapçalament de placa USB 3.0 a 2 ports d'USB 3.0 A-Style estàndard. Una solució ideal per a casos d'informàtics de factor de forma petit, tMés\nShenzhen STC Cable Manufacturer és un dels principals fabricants i proveïdors de cables USB de dispositius USB 3.0 de la Xina, benvinguts a comprar i vendre un cable de dispositiu USB 3.0 d'alta qualitat a la nostra fàbrica.


La por a parlar de la mort amb els fills persisteix\nCriatures / Família 27/10/2021\nUn 11% dels pares no aborden la mort amb els fills, encara que hagin experimentat la d'algú proper\nLa majoria de pares i mares no parlen de la mort i el dol amb els fills fins que els toca de prop. Getty\nA les portes de Tots Sants, el tema de la mort pren protagonisme, tot i que encara continua sent força un tema tabú quan n'hem de parlar amb les criatures. Des de l'observatori Montessori Canela Internacional, organització dedicada a transformar l'educació, han elaborat l'estudi Com afrontar la mort amb els fills i filles, que busca conèixer fins a quin punt es parla de la mort amb els fills menors d'edat i quan i com s'aborda aquest tema. A l'estudi hi han participat 646 mares i pares amb fills d'edats entre 0 i 18 anys.\nAixí, el 64% dels fills dels enquestats han viscut la mort d'un familiar o una mascota, un percentatge que és del 46% en criatures de 6 anys o menys. Tot i això, prop d'un 11% dels pares i mares no han parlat de la mort amb els seus fills davant del que ha passat. I un 21% no han parlat mai de la mort amb la canalla. Entre els que sí que ho han fet, el 76% han abordat el tema abans dels 12 anys, prop del 64% abans dels 6 anys i el 47% als 3 anys o abans.\nPel que fa al valor d'aquesta conversa, el 97,4% consideren que és valuós parlar-ne durant la infància o l'adolescència, i gairebé el mateix percentatge (97%) opinen que se n'hauria de parlar abans dels 12 anys. En els casos en què va tenir lloc aquesta conversa entre pares i fills, la xerrada es va desencadenar arran de la mort d'un familiar en un 49% dels casos, per iniciativa de la criatura en un 26%, per la mort d'un animal de companyia en un 16% i per la iniciativa de l'adult en un 6%. Val a dir que, en més del 65% dels casos, aquesta conversa va tenir lloc una vegada els nens ja havien viscut una mort propera.\nSegon es desprèn de l'enquesta, el 70% dels participants opinen que el millor moment per parlar sobre la mort és quan la criatura ho demana, tot i que un alt percentatge també creu que cal fer-ho quan hi ha una malaltia o la mort d'un familiar o un animal de companyia.\nCriatures: com explicar la mort\nQuan se'ls pregunta per la por que tenen de parlar amb els seus fills sobre la mort, una bona part dels pares pensen que els infants no podran processar que la mort és inevitable, mentre que un 17% temen que els nens facin preguntes que ells no sàpiguen respondre. Tot i aquestes pors, el cert és que entre els que finalment van tenir aquesta conversa, un 90% diuen que es va poder acabar parlant sobre el tema amb calma i tranquil·litat. Com explica Betzabé Lillo Orellana, mestra d'educació primària, formadora de docents i fundadora i directora acadèmica de l'Organització Montessori Canela Internacional, “l'adult transmet als infants, a través de situacions esperades o inesperades, les creences sobre la mort”. “Nosaltres –afegeix– treballem la mort com a part del cicle vital i aportem des de l'escola diferents mirades. Considerem que és important mostrar als nens diverses representacions culturals sobre la mort perquè, al final, és un sistema de creences”.\nVuit consells per parlar de la mort amb les criatures\nEls pedagogs assessors de Rubio, editorial especialitzada en quaderns didàctics, han elaborat una pauta amb vuit consells útils per facilitar la transició des de la confusió a la claredat per a fills i pares a l'hora d'abordar les preguntes complicades sobre la mort. Abans d'entrar en explicacions complicades i metàfores vagues és important tenir en compte quatre consells:\nLa recepció de la conversa serà diferent per a cada fill. Per això necessitem ajustar-la a la seva edat i a la seva realitat.\nEls nens poden entendre més conceptes del que pensem. Moltes vegades creiem que no poden entendre temes complexos, però els infants són perceptius. Per afavorir la comprensió cal fer servir “un llenguatge basat en fets que sigui com més senzill i literal millor”.\nFixeu-vos en les fantasies del vostre fill. Els experts adverteixen que quan no expliquem la mort als nens, ells mateixos es creen les seves pròpies teories, basades en com perceben el món que els envolta, cosa que els pot generar encara més angoixa i malestar.\nParleu en un to tranquil, ja que si imposem un to massa formal i seriós en abordar el tema de la mort els nens poden perdre l'interès i fins i tot podem provocar-los una mica de por. Les criatures reflecteixen les emocions dels pares, per això és vital tenir un to calmat, per associar la mort amb emocions de serenitat, encara que sigui trist.\nPel que fa al tema de la conversa, la mort sembla un afer incontrolable i, de vegades, no és fàcil saber per on començar. Normalment, la canalla viu la mort com una cosa dolorosa i angoixant, especialment si no entenen el concepte de mort i no tenen una idea veraç sobre què significa estar mort, per la qual cosa poden desenvolupar interpretacions que els terroritzin. Els experts aclareixen els punts clau que cal abordar per evitar aquesta sensació:\nLa mort és universal. És important explicar que la mort és part del procés natural de la vida, que és conseqüència de néixer i créixer, temes reconeixibles per als infants.\nLa mort és irreversible. També els hem d'aclarir que la mort és un final, que no pots tornar a la vida.\nLes funcions vitals acaben en el moment de la mort. És a dir, quan mors no pots respirar o caminar més, el cos deixa de funcionar.\nLa mort sempre té un perquè. Els nens necessiten entendre que la mort té una raó, que no passa sense motiu.\nLes criatures no tenen la mateixa resposta a la mort que els adults, per això és important observar els canvis de comportament, com ara dificultats per dormir, trastorns de la gana, etc. Per ajudar-los, s'aconsella establir una rutina que els permeti percebre una normalitat diària, perquè vegin i sentin que la vida continua.


President 2012 | Festa Sant Antoni Abat Ripollet\nEl proper dia 22 de Gener 2012 celebrarem tots plegats la 119ª edició de la nostra estimada Festa de Sant Antoni Abat i els nostres Tres Tombs.\nEl món i el nostre poble han fet un gir, estem immersos en temps difícils i plens de dificultats, a les famílies els costa tirar endavant en moments delicats, on es troba a faltar el suport dels amics, el recolzament de la família i la germanor dels veïns.\nDesitjo que la celebració de la nostra festa sigui motiu d’alegria, de retrobament de les famílies i els amics, que la gent surti i gaudeixi de tots els actes que la junta està fent amb tant esforç, perquè Ripollet segueixi tenint una de les millors festes de la comarca.\nNo hi ha dubte de que tot això no seria possible d’assolir sense el suport dels socis, els anunciants i l’Ajuntament de Ripollet a través del Patronat de Cultura. És una festa emblemàtica, que arrossega a tots els ciutadans, tant els que vivim aquí com els que viuen fora, és un dia assenyalat com la gran festa del nostre poble, i ha estat designada oficialment com Festa local d’interès turístic.\nEn permeto demanar-vos a tots que necessitem socis, perquè és el màxim valor i suport de la Festa, animeu als vostres amics i familiars que s´hi apuntin, que a més de gaudir de la diada, podran recollir la coca, tindran dues entrades pel concert, el ball i la sorpresa que cada any us preparem, necessitem l´ajuda i el suport de tothom, perquè un poble i les seves tradicions, són el que els seus vilatans volen que sigui.\nNo podem pensar que les coses es fan soles, que funcionen automàticament, les festes populars com la nostra, tiren endavant perquè tenen suport de la gent que l’estima i vol conservar-ne les tradicions.\nAmics, us desitjo que tingueu molt bona festa i no voldria acabar sense felicitar i agrair al Banderer d’enguany en Rafa Pérez i la seva muller la Mònica i llurs fills per l´acceptació de ser portadors de la nostra Bandera i desitjar.lis que sigui per ells un dia inoblidable.\nDemano com a creient la benedicció i protecció del nostre patró Sant Antoni Abat que vetlli per tots nosaltres i perquè a Ripollet puguem celebrar durant molts i molts anys els nostres Tres Tombs.\nJoan Albiñana i Castells\nRipollet, gener de 2012


LA08 – Ayuntamiento de Elche\nLA.08. Dinamització comunitària i integració social de col·lectius desfavorits\nEl desenvolupament i enfortiment de programes innovadors de suport específics d’integració social i comunitària per part dels serveis socials municipals dirigits cap a col·lectius desfavorits, promourà la igualtat d’oportunitats, l’accessibilitat, l’eliminació de barreres, el respecte a la diversitat, la dinamització comunitària, la interculturalitat, el comerç de proximitat, el teixit associatiu o la interacció positiva a Elx, amb l’objectiu global de l’eliminació de la marginació i la desigualtat, i la consegüent integració social d’aquests col·lectius.\n– Pla de dinamització comunitària: participació i ajuda mútua individual i col·lectiva.\n– Pla Municipal de Convivència i Diàleg Intercultural, Horitzó 2020.\n– Cursos de formació i jornades de sensibilització.\n– Ajudes de suport als comerços i a la creació de noves iniciatives empresarials.\n– Iniciatives socials com banc del temps.\n– Altres plans i actuacions de dinamització econòmica, social, comercial, etc.\nOE3.OO1. Impulsar la prevenció i l’eliminació de les situacions de marginació i desigualtat social a Elx.\nAdequar la prestació de serveis municipals a la diversitat humana d’Elx. Incorporar socialment a les persones immigrants i propiciar el coneixement mutu i la participació. Reduir el nombre de persones en situació de risc d’exclusió. Atendre minories ètniques, persones amb discapacitats físiques i psíquiques, persones majors, i dones en risc d’exclusió. Millorar la cohesió social i la qualitat de vida dels grups més sensibles destinataris de les intervencions. Promoure i integrar la diversitat social i cultural i la interacció positiva a Elx. Intervindre, donar suport i acompanyar en la creació i desenvolupament del teixit associatiu. Afavorir el comerç de proximitat. Eliminar i combatre les traves i les pràctiques que suposen qualsevol tipus de discriminació.\nEls veïns i veïnes residents en els barris vulnerables il·licitans definits en l’àmbit d’actuació de la *EDUSI, en primer lloc. Addicionalment, ciutadans i ciutadanes de col·lectius desfavorits residents en altres barris.\nEs corregeixen les febleses: D1, D2, D4, D5, D6, D7, D10, D11, D16.\nS’utilitzen les fortaleses: F1, F2, F3, F6, F8, F9, F12, F13, F17.\nL’Objectiu Operatiu OE3.001 ha sigut qualificat en els mecanismes de participació ciutadana amb un “grau d’importància” alt o molt alt pel 71% dels membres participants de les Entitats i Associacions Veïnals, i per un 61% dels del Consell Social de la Ciutat. L’Objectiu estratègic OE4 té un “grau d’importància” alt o molt alt per al 75% dels membres participants de les Entitats i Associacions Veïnals, i per a un 45% dels del Consell Social. Els problemes urbans P4 i P5 tenen un “grau d’incidència” alt o molt alt per a un 57% (P4 i P5) dels membres participants de les Entitats i Associacions Veïnals i per a un 30% (P4) o 35% (P5) dels del Consell Social. Podem afirmar per tant que, per al conjunt de la ciutadania, aquesta línia d’actuació té una importància elevada per a escometre uns problemes urbans locals amb una incidència mitjana. El suport a la nombrosa població resident a Elx en risc d’exclusió social, així com a col·lectius vulnerables, persones discapacitades, dones, altres col·lectius marginats, immigrants i minories ètniques és una demanda explícita que apareix en el procés participatiu.\nCriteris de selección de les operacions\nCriteris específics: Convencions, directives i legislació internacional, nacional o autonòmica que aborden, d’una manera o un altre, la protecció dels drets humans i les llibertats fonamentals, així com la situació de la persona migrant o refugiada. Legislació en matèria d’igualtat efectiva de dones i homes, política i economia social, ocupació i seguretat social, política familiar i desenvolupament comunitari.\nE059. Persones beneficiades per operacions de regeneració física, econòmica i social de l’entorn urbà, incloses en projectes pertanyents a estratègies urbanes integrades (Nombre)


La fascinant tradició dels calendaris i almanacs, a La Casa dels Entremesos - FÒRUM.ad\nEl 01/01/21 7:30\nEl temps que farà demà, les fires i mercats del cap de setmana, les festes destacades del mes, consells per a la sembra, així com dites populars i remeis naturals i fins i tot plànols de la ciutat. Tot i això que ara podem trobar al mòbil, abans estava recollit en els calendaris i almanacs. Durant el segle XIX i principis del XX, aquestes publicacions, pràctiques i de preus econòmics, van ser els best-sellers de l’època.\nAra una exposició a La Casa dels Entremesos de Barcelona convida a descobrir la història i importància d’aquesta tradició, força desconeguda. Tot i que la majoria dels calendaris han anat desapareixent, encara n’hi ha algun que ha aconseguit perdurar en el temps.\nEl Llunari de Bernat de Granollacs, datat el 1484 i considerat el primer text de caràcter astronòmic en català. L’Almanaque y Guia del Ampurdan para el año 1878, editat a Figueres, un dels primers calendaris urbans, que incloïa continguts pràctics com el plànol de la ciutat o informació de serveis públics. O l’Appenzelle Kalendar, editat a Suïssa, que amb 300 anys és el calendari pervivent més antic del món.\nAquests són només alguns dels calendaris, almanacs o llunaris, la major part originals, que es poden descobrir a l’exposició Per no perdre el temps, que es pot veure a La Casa dels Entremesos. La mostra proposa un recorregut per la fascinant història d’aquestes publicacions –des d’aquell primer Llunari de Granollacs fins a l’actualitat– i la seva gran riquesa temàtica: n’hi havia d’agrícoles, religiosos, instructius i morals, literaris, polítics, satírics, filosòfics, etc.\nEls best-sellers de l’època\nNorbert Tomàs, comissari de la mostra, explica que els calendaris “es fan populars amb la invenció de la impremta i arriben a totes les classes socials. Sobretot, al món rural, eren imprescindibles per les informacions pràctiques”, sobre el cultiu de la terra d’acord amb el cicle de la natura i la seva observació per fer els pronòstics del temps.\nVan viure la seva edat d’or durant el segle XIX i a principis del XX, especialment a partir de la llei de llibertat d’impremta el 1856. A Catalunya es van arribar a publicar més d’una trentena de calendaris, dels quals se’n feia grans tiratges, que podien superar en algun cas el milió d’exemplars. I és que, pels seus continguts variats i pràctics, el seu format –un llibret de poques pàgines, factura rústica– i un preu econòmic, eren l’única publicació que es compraven en moltes llars, de forma que van ser els grans difusors del coneixement i la cultura.\nEl Calendari de l’Ermità\nLa mostra inclou prop de 60 peces originals i 8 reproduccions, corresponents a calendaris i almanacs d’aquest període.\nProvenen de l’arxiu d’Edicions Morera, qui és també l’editora del popular Calendari de l’Ermità, un dels últims exponents d’aquesta tradició. Va ser el rebesavi de Norbert Morera, l’Antoni Maria Morera i Colom, qui el va crear l’any 1876. Amb el nom complet de Calendario Ermitano de los Pirineos, por el astrólogo fray Ramon, es va destacar per la seva informació rigorosa que aportava sobre astronomia i els seus consells agraris i remeiers.\nAvui, tot i la transformació social (amb el canvi del món rural cap a l’urbà i l’explosió de la societat de la informació), ha sorgit un interès renovat pel camp i les tradicions (i que es reflecteix en l’auge dels productes de proximitat, el conreu ecològic, els horts urbans…) que fa que els calendaris tornin a ser ben vigents. Per a Norbert Tomàs, aquestes publicacions ens recorden “el nostre passat immediat alhora que ens connecta amb la nostra terra, amb la saviesa del món rural i amb els valors de la cultura tradicional”\nNotícia Anterior: ‘Nieva en Benidorm’ d’Isabel Coixet. Pluja seca\nSegüent Notícia: El teu millor somriure. Consells per a tenir les dents blanques


El radar de Sarrià: Foto per a un cap de setmana passat per aigua\nPublicat per Miquel Saumell a 8:18\nNo vas dir que desconnectaries del bloc fins el proper dilluns? Com s’entén això? Mono del bloc o què?\n1 de novembre de 2008, a les 16:30\nPot semblar una paradoxa, però aquesta foto és PRECIOSA.\n2 de novembre de 2008, a les 11:54\nAnònim de les 16:30, en Saumell ja ens té acostumats a no complir allò que ha anunciat, no sé per què te n'estranyes, era força previsible que aparegués un post abans de la data assenyalada.\n2 de novembre de 2008, a les 12:59\nLa foto és una al·lusió indirecta al món de les finances?\n... Miquel, una foto molt ben triada per fer-nos esperar el teu "retorn" ... ;D\n2 de novembre de 2008, a les 17:33\nSí, Montse, hi estic d'acord, per això l'he posat. La llàstima és que no sigui meva, els meus coneixements de fotografia (i de moltes altres coses) son propers a zero.\nEstanislau: el pitjor d'estar uns quants dies sense actualitzar el blog és que a la vegada la blogosfera catalana es queda també sense les teves sempre acurades observacions.\nSalvador: doncs no ho sé, la veritat és que no m'havia plantejat però ara que ho dius... De totes maneres tampoc queda clar si guanyarà la serp o la granota, ni qui representaria a qui.\nHola Guillem: la foto la vaig treure del "Corriere della Sera" d'ahir.\n2 de novembre de 2008, a les 17:43\nfoto estranya...em neguiteja...ben tornat amic\n2 de novembre de 2008, a les 22:20\nNeguitejar: Causar neguit. Tenir neguit, sentir-se molt inquiet.\nNeguit: Inquietud, molèstia, produïda per una forta excitació, una gran impaciència, un desassossec.\n3 de novembre de 2008, a les 7:14\nLa setmana comença pleneta però com que tindrà un final molt bo, doncs endavant...\n3 de novembre de 2008, a les 8:32


Mor el pare de Jordi Turull a causa d'una greu malaltia\nBarcelona. Dimarts, 22 de setembre de 2020. 17:47\nActualitzat: Dimarts, 22 de setembre de 2020. 20:33\nEl pare de Jordi Turull, Mingo Turull, ha mort aquest dimarts com a conseqüència d’una greu malaltia, segons fonts properes al conseller empresonat al centre penitenciari de Lledoners.\nTurull ha estat autoritzat a sortir de la presó per acompanyar la seva família. Durant el mes d’agost, el conseller ja va haver de demanar un permís extraordinari al Tribunal Suprem per poder visitar el seu pare a l’hospital.\nEl conseller va voler homenatjar els seus pares en un article publicat a ElNacional.cat fa uns mesos titulat Als meus pares. "Ara que es parla tant i que hi ha tanta competitivitat amb els currículums acadèmics i professionals, dels polítics entre d’altres, ara que sovint es parla més de l’aptitud que de l’actitud, vull deixar constància que, en el meu cas, el millor que puc i vull exhibir al meu currículum acumulat al llarg de la meva vida no és que tinc aquest o aquells estudis, o que he tingut aquesta o aquella responsabilitat, el millor que vull exhibir perquè és el que m’ha deixat un pòsit al llarg de la vida, és que fa 52 anys que soc fill del Mingo i la Dolors de Parets", concloïa l'article.\nEl president, Quim Torra, ha expressat el seu condol a Turull a través de Twitter, igual com ho ha fet el president Carles Puigdemont.\nTambé, el president del Parlament, Roger Torrent, i el vicepresident, Pere Aragonès, li han fet arribar el seu escalf a través de les xarxes.\nUs acompanyo en el sentiment, conseller @jorditurull. Una abraçada a la mare i a la família. Tot el suport, força i escalf.\n— Roger Torrent 🎗 (@rogertorrent) September 22, 2020\nUna forta abraçada a @JordiTurull i el meu sentit condol a tots els familiars i amics. És en moments així que la duresa de la repressió es fa encara més evident.\n— Pere Aragonès 🎗 (@perearagones) September 22, 2020\nTambé la resta de presos li han transmés el seu suport.\nEstimadíssim @jorditurull, des del mòdul és impossible suplir el paper de la família, però saps que en aquest moment tan trist els germans de trinxera som al teu costat https://t.co/MseMwG8yZA\n— Jordi Cuixart (@jcuixart) September 22, 2020\nRaül: "La injustícia avui es fa encara més crua. Una forta abraçada, @jorditurull, a tu i a tota la família. Ho continuarem fent pel Mingo i per tots els que no hi són."\n— Raül Romeva i Rueda (@raulromeva) September 22, 2020


La Fundació Miquel Agustí és un equip de recerca que es posa a disposició del sector agrícola i la societat en general per impulsar la recerca entorn les varietats agrícoles tradicionals catalanes i promoure els productes autòctons de la nostra terra. Treballem colze a colze amb el sector agroalimentari per millorar l’eficiència dels seus processos i la qualitat organolèptica i nutritiva dels seus productes.\nLes àrees de treball de la Fundació Miquel Agustí es resumeixen en:\nContribuïm a la conservació de l’agrobiodiversitat catalana, mitjançant diferents programes de col·lecta de germoplasma arreu del territori català i estratègies de conservació ex situ de la variabilitat genètica de les varietats tradicionals catalanes.\nEl Banc de Germoplasma de la Fundació Miquel Agustí és una estructura on es conserva la llavor de les varietats tradicionals, cedida pels agricultors catalans. És una col·lecció viva, que serveix com a base dels diferents programes de recuperació i millora de les varietats tradicionals catalanes.\nEls convenis de col·laboració amb diferents Bancs de Germoplasma oficials que es dediquen a la conservació ex situ a llarg termini, garanteixen que la llavor estigui disponible en un futur pel conjunt de la societat catalana. Impulsem estratègies innovadores per posar a disposició de la societat els recursos fitogenètics, com per exemple mitjançant el servei de préstec de llavors creat a la biblioteca de la Universitat Politècnica de Catalunya.\nGestió i manteniment de la col·lecció de llavors de varietats tradicionals del Banc de Germoplasma – activitat permanent.\nProjecte de recuperació, a través de l’ús, de l’agrobiodiversitat en espais Xarxa Natura 2000 de Catalunya (2011).\nCol·lecta de germoplasma de varietats tradicionals de tomàquet (2006-2009) i mongeta (1992-2015).\nCreació d’una col·lecció de la varietat Ganxet (2012).\nCreació d’una col·lecció de les varietats tradicionals catalanes de mongeta (2012).\nServei de préstec de llavors a la Biblioteca del Campus del Baix Llobregat (BCBL) (inici 2015).\nSom especialistes en l’estudi i la millora dels atributs sensorials de les varietats hortícoles. Emprem tècniques avançades d’anàlisi del perfil sensorial per entendre la variabilitat genètica existent en les varietats tradicionals. Per cada espècie hortícola en la que treballem, entrenem un panel de tast específic, capaç de descriure el perfil sensorial dels materials cultivats en aquella espècie.\nRealitzem recerca bàsica per millorar les metodologies d’anàlisi sensorial de productes hortícoles. Desenvolupem mètodes de cocció estandarditzats per a la realització de l’anàlisi sensorial d’aquells productes que no es consumeixen frescos. Els treballs dels investigadors de l’entitat en metodologia d’anàlisi sensorial de mongeta seca són reconeguts a nivell internacional. El panel de tast de la Fundació Miquel Agustí té més de 10 anys d’expertesa en l’anàlisi sensorial de mongeta, tomàquet i calçot, i actualment està iniciant els processos per entrenar un panel de tast en col.\nDirigim el Curs en Anàlisi Sensorial de la Universitat Politècnica de Catalunya BarcelonaTech, un programa de formació dirigit a formar especialistes en anàlisi sensorial que puguin aplicar la metodologia científica d’anàlisi sensorial al món productiu.\nDisseny d’un mètode estandarditzat de cocció de mongeta seca per a proves sensorials (2012).\nEntrenament d’un panel de tast especialitzat en anàlisi sensorial de productes hortícoles – activitat permanent.\nModelització dels atributs sensorials i químics del tomàquet mitjançant Near Infrared Spectroscopy (SABORTOM, 2014).\nModelització dels atributs sensorials i químics del calçot mitjançant Near Infrared Spectroscopy (Innovació tecnològica en el calçot de Valls, 2015-2016).\nEstudis de la base genètica i química de la cremositat i percepció de la pell en la mongeta i desenvolupament de models Near Infrared Spectroscopy per atributs sensorials i químics en mongeta (2010-2014).\nOrganitzem estudis de consumidors per desxifrar les preferències d’aquests en referència als atributs sensorials dels aliments, per després poder modelar les varietats cultivades en acord amb el que vol la gent. Alhora, considerem els tastos de consumidors com una estratègia eficaç per donar a conèixer les varietats tradicionals del nostre país, contribuint a la seva conservació al camp i al plat. Periòdicament organitzem tastos de consumidors en diferents indrets de Catalunya i entorn diferents varietats tradicionals.\nTast de consumidors per a la recuperació de la mongeta Castellfollit del Boix (Manresa, 2013, 120 persones).\nCom t’agraden els tomàquets? Tast de consumidors (Barcelona, 2014, 230 persones).\nTast de consumidors. La col brotonera, un tresor gastronòmic (Terrassa, 2013 i 2014, 300 persones).\nTast de consumidors per a la millora sensorial de la mongeta tendra (Vic, 2014, 200 persones).\nTria el teu tomàquet. Tast de consumidors. (Sant Vicenç dels Horts, 109 persones).\nCARACTERITZACIÓ DE LES VARIETATS TRADICIONALS CATALANES I ESPANYOLES\nEstudiem i documentem les característiques agronòmiques, morfològiques, sensorials, químiques i de fons genètic de les varietats tradicionals catalanes. Els assajos que realitzem permeten fer emergir les característiques singulars i l’estructura de les poblacions cultivades de cada varietat tradicional. Aquesta informació serveix per entendre com són les varietats tradicionals i dissenyar estratègies eficients de conservació ex situ i in situ de la variabilitat genètica, preservant les varietats dels processos d’erosió genètica.\nEstudi de la base genètica de la curvatura en la mongeta del Ganxet.\nDescripció agronòmica, morfològica i de fons genètic de les varietats tradicionals catalanes de mongeta.\nCaracterització sensorial i culinària de la col·lecció de varietats tradicionals catalanes de mongeta i de la col·lecció nuclear espanyola.\nEstudi de la variabilitat genètica per caràcters agronòmics i morfològics i per contingut en sucres, àcids i volàtils en el tomàquet de Penjar.\nDiferenciació i variabilitat genètica dels tomàquets de Montserrat i Pera de Girona.\nAnàlisi de la variabilitat genètica i establiment de grups varietals en les varietats tradicionals de tomàquet Poma, Pometa, Palosanto i del Benach.\nEstudi agronòmic, morfològic i de fons genètic de la varietat de ceba Blanca Tardana de Lleida i comparació amb recursos fitogenètics espanyols de ceba.\nAnàlisi de la variabilitat genètica en les poblacions cultivades de col brotonera.\nA nivell pràctic, els estudis han servit per establir un primer Atles de les varietats tradicionals catalanes, crear les col·leccions de mongeta catalana i espanyola i donar eines al sector productiu i al públic en general per entendre les característiques singulars de l’agrobiodiversitat catalana.\nRealitzem programes de selecció i millora per obtenir cultivars avançats en cadascuna de les varietats tradicionals catalanes. Els programes de millora es fan en estreta col·laboració amb el sector productiu, tant a nivell del disseny dels idiotips dels programes, com en les fases finals de selecció (estratègia Participatory Plant Breeding).\nL’entitat compta amb milloradors especialistes en la millora genètica del calçot, la mongeta, el tomàquet i la col. Un cop obtingudes, les varietats es posen a disposició del sector, generalment sense cap cost.\nTomàquet d’amanir: Montgrí.\nTomàquet de Penjar: Punxa\nMongeta del Ganxet: Montcau\nCalçot de Valls: Roquerola i Montferri\nDesenvolupem els estudis científics que doten de contingut els plecs de condicions dels segells de qualitat de les varietats tradicionals catalanes. En col·laboració amb el sector productiu i l’administració, impulsem segells de qualitat europeus per distingir les varietats tradicionals catalanes i promoure el seu cultiu a l’àrea d’origen.\nSom l’equip científic que assessora:\nLa Indicació Geogràfica Protegida “Calçot de Valls”\nLa Denominació d’Origen Protegida “Mongeta del Ganxet”\nLa Denominació d’Origen Protegida “Fesols de Santa Pau”\nRealitzem programes dirigits a recuperar l’activitat agrícola en espais d’alt valor natural inclosos a la Xarxa Natura 2000. La nostra estratègia és impulsar el cultiu de varietats tradicionals autòctones i adaptar les tècniques de cultiu perquè tinguin un alt valor ecològic (High Nature Value farming, HNV), amb l’objectiu de revitalitzar l’activitat agrícola en espais naturals. Col·laborem directament amb els òrgans gestors dels parcs naturals i amb els productors que hi treballen, fomentant la participació de tots els agents en una estratègia de conservació d’una activitat agrícola dinàmica econòmicament i eficient a nivell ecològic.\nImpuls de l’agricultura d’alt valor ecològic al Parc Natural del Garraf.\nPrograma de millora genètica i agronòmica del tomàquet Mandó de Collserola.\nImpuls el cultiu de la ceba Coll de Nargó.\nPromoció del pèsol negre com a cultiu d’alt valor ecològic en agricultura d’alta muntanya.\nTreballem amb les administracions locals per promoure la formació i la inserció laboral al sector agrícola de persones en situació de vulnerabilitat. Dissenyem i executem estratègies innovadores d’aprenentatge i servei (AS) que promoguin l’interès i la capacitació dels joves en l’àmbit agroalimentari, en un espai de recerca on es retorna la inversió mitjançant beneficis pel sector productiu i la societat en general.\nTOMALIERS, un projecte de recerca, formació i comunicació participativa en agrobiodiversitat (2015).\nSocial Plant Breeding, una aproximació participativa a la millora de les plantes cultivades (en procés).\nDissenyem productes transformats elaborats a partir de varietats tradicionals catalanes. Els processos d’elaboració dels productes transformats tenen per objectiu mantenir i maximitzar els valors organolèptics i nutritius singulars de cada varietat. Entenem aquesta com una estratègia per diversificar la comercialització de l’empresa agrària catalana, així com per facilitar l’arribada dels productes autòctons a la taula dels consumidors.\nNous protocols de cocció i efectes sobre la qualitat organolèptica en la mongeta del Ganxet.\nDisseny de nous productes transformats fets a base de calçot de Valls (Innovació tecnològica en el calçot de Valls, 2015-2016).\nDisseny de productes de IV i V gama fets a base de cols tradicionals catalanes (2017-2018).\nCol·laboració milloradors-restauradors per dissenyar noves preparacions culinàries amb el tomàquet de Penjar.\nParticipem en diversos fòrums amb el sector productiu per transferir la recerca científica que fa l’entitat als agricultors, a través d’informacions pràctiques que els hi serveixin per millorar els seus cultius. Realitzem conferències de divulgació científica i participem en mitjans de comunicació per aproximar els coneixements sobre la millora genètica vegetal i la conservació de l’agrobiodiversitat a la societat.\nCol·laboracions en diferents mitjans de comunicació (premsa escrita, ràdio i televisió).\nOrganització de jornades tècniques del Pla Anual de Transferència Tecnològica (PATT, DAAM).\nOrganització de les I Jornades de Millora Genètica de Catalunya (2014).\nEdició de continguts dels Dossiers Tècnics de varietats vegetals tradicionals catalanes.


Titulars Premià Notícies divendres 20 de novembre | Premià Notícies\n← Premià Port creu que l’Ajuntament menysté la seva proposta d’accessos i torna a qüestionar el procés participatiu\nEl CE Premià ensopega amb l’Hermes però conserva el lideratge →\nTitulars Premià Notícies divendres 20 de novembre\nPremià Notícies 20 de novembre:\nLa plataforma Premià Port considera que la seva proposta d’accessos al recinte ha estat ignorada per l’Ajuntament i afirma que el Debat Ciutadà ha estat, en realitat, una simple exposició pública. Ahir tenia lloc la quarta reunió del Debat, en què s’havia de definir la proposta de giratori que es traslladarà a Carreteres. Segons ha dit avui Raül Barea, de Premià Port, quan van arribar al centre cívic només hi havia plànols de la proposta de l’Ajuntament, i la reunió va acabar sense que es resolgués res. Recordem que la proposta de la plataforma situa el giratori a l’alçada del Mercat de la Flor, mentre que la de l’Ajuntament el posa al parc de Can Fitó.\nNo hi ha notícies encara de Yassin Zenjli, el jove premianenc que va desaparèixer el cap de setmana passat i pel qual s’ha activat un dispositiu de recerca per part dels cossos policials i per part de la mateixa família. Es dóna el cas que Yassin Zenjli és un dels porters de l’equip de futbol de l’AE l’Empenta.\nL’Ajuntament ha previst assumir un regal de Reis pels nens de Premià de Mar les famílies dels quals no puguin fer-lo. L’àrea d’Atenció Social ho hauria decidit després que la Creu Roja els traslladés que en la seva campanya de l’any passat s’havien trobat amb joguines en mal estat i, fins i tot, que no havien arribat a tots els nens.\nCarles Chacón, líder del grup Coriolà i membre del jurat del concurs Delayta’ns 2015, ha assegurat que avui, a la final del certamen, es veurà un gran nivell perquè els sis grups finalistes han demostrat molt talent i perquè també actuaran dues figures com Joan Colomo i Pau Vallbé. La final de la 3a edició del Delayta’ns es fa aquesta nit a les 10 a l’Amistat.\nPartit benèfic i d’homenatge aquest diumenge al Municipal d’Esports. Anty Garcia, exjugador del Premià a qui fa un any van diagnosticar ELA, ha impulsat un encontre en el qual s’enfrontaran una selecció de futbolistes de la història recent del Premià i la generació Juvenil del Barça del 86 -on també va jugar Anty- encapçalats per qui era el seu entrenador, Carles Reixach. D’altar banda, el Club Esportiu Premià juga diumenge a Montgat davant de l’Hermes, des de les 6 de la tarda per Ràdio Premià de Mar.\nEl temps. Segons el servei Meteomar, els núvols guanyaran terreny progressivament fins a tapar el cel. No s’esperen, però, precipitacions. Màximes arribant als 24 graus; mínimes que han baixat fins els 14. Per demà s’esperen plugims i diumenge temperatures hivernals.\nFiled under Comunicació Tagged with Comunicació


Descantia: disseny de pàgina web per la seva empresa\nNou disseny de pàgina web per l'empresa Taxis Pino d'Empuriabrava\nMaquetació i posicionament web per l'empresa d'Empuriabrava\nCuidar la imatge corporativa de l'empresa no és quelcom que afecti només a les grans empreses. Moltes petites empreses i autònoms estan descobrint que no poden quedar al marge del canvi tecnològic que ha viscut i segueix visquent la nostra societat. Sectors que abans vivien del boca-orella i de l'aparició en llistats com les Pàgines Grogues ara es veuen abocats a disposar d'una imatge online potent que arribi al públic més jove i més exigent.\nÉs en aquesta línia que estem treballant ara mateix en el disseny de la pàgina web de l'empresa de Taxis Pino d'Empuriabrava. Proposem un disseny estilitzat i modern, que pugui competir en peu d'igualtat amb les grans empreses del sector però sense estridències cromàtiques.


Atlantic View Penzance Regne Unit - Ofertes d'hotels amb els MILLORS DESCOMPTES EN LÍNIA\nTrewellard, Penzance, Regne Unit - Veure al mapa\nMés informació sobre Atlantic View\nSi el que està buscant és per un hotel ben situat a Newlyn, no busqui més enllà de Atlantic View. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAtlantic View ofereix un servei impecable i compleix amb totes les exigències dels més experimentats viatgers. L'hotel ofereix instal.lacions de barbacoa per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, reproductor de DVD/CD, nevera, renta vaixelles a cada habitació. L'hotel ofereix moltes oportunitats d'oci úniques, com jardí. Atlantic View és una elecció inteligents per a viatgers a Newlyn, i ofereix una estada relaxant i sense molèsties.


La Tarima representarà una acció artística al carrer amb motiu del Dia Escolar de la No Violència i la Pau | Ràdio Igualada\nLa Tarima representarà una acció artística al carrer amb motiu del Dia Escolar de la No Violència i la Pau\nL’escola municipal de teatre, amb el suport del Servei de Cooperació de l’Ajuntament d’Igualada, durà a terme la representació aquest diumenge a partir de les 11h del matí al barri de Fàtima. L’objectiu d’aquesta escenificació és la presa de consciència de la violència que envolta la societat i la conscienciació dels problemes i necessitats de l’entorn.\nMitjançant la performance, l’alumnat de La Tarima guiarà el públic des del Centre Cívic fins al parc de Valldaura. De fet, des de l’inici del curs escolar, La Tarima ha estrenat un nou espai, el Centre Cívic de Fàtima. En aquest sentit, Hervàs, explica que el projecte també sorgeix de “les ganes d’establir una vinculació de l’escola amb el barri de Fàtima”.\nPer la seva banda, la regidora d’Ensenyament, Patrícia Illa, ha posat en valor la tasca de La Tarima, “sobretot aquests últims anys en què la situació ha fet que l’esforç d’alumnes i professors per seguir endavant malgrat les restriccions hagi estat molt gran”.\nL’activitat es durà a terme aquest diumenge 30 de gener i durarà aproximadament dues hores i mitja, d’11h a 13:30h. La respresentació és gratuïta i oberta a tothom.


La CASETA, un lloc especial: de març 2013\nSi cliqueu sobre la imatge podreu accedir a la descàrrega gratuïta en pdf del llibre “Veintitrés maestros, de corazón. Un salto cuántico en la enseñanza”.\nEl llibre està escrit per Carlos González Pérez . S’ha dut a la pràctica amb alumnes reals i l’experiència s’ha registrat en una pel·lícula-documental anomenada "Entre maestros" i rodada per la productora “Alea Docs & Films”\nSi voleu vore la pel·lícula, cliqueu sobre el següent enllaç:\nSi voleu conéixer més sobre el projecte i les experiències de Carlos González, no deixeu de visitar el bloc\nPublicat per La Caseta, un lloc especial a 11:18 Cap comentari:\nEtiquetes de comentaris: EDUCACIÓ, EDUCACIÓ EMOCIONAL, EXPERIÈNCIES EDUCATIVES, LLIBRE\nJa fa uns dies ens va arribar un nou premi blogaire de la mà de:\ntambé per part de:\ni per una tercera via:\nDes d’ací els donem les gràcies per pensar amb el nostre bloc.\nEl premi és el següent:\nEl “Liebster Blog Award”, és un premi que es concedeix a blocs que, com el nostre, tenen menys de 200 seguidors. D’aquesta manera donarem a conèixer moltíssims blocs que, tot i no tenir molts seguidors, treballen cada dia amb molta il·lusió per fer difusió de les seues idees, experiències…\nLes condicions que tenim per poder disfrutar del premi són les següents:\n- Nomenar i agrair el premi a la persona que te’l va concedir.\n- Respondre a les onze preguntes que et formulen.\n- Concedir el premi a altres onze blocs que t’agraden i que estiguen començant.\n- Formular onze preguntes per a que responguen els blogaires als que has premiat.\n- Visitar els blogs que han estat premiats juntament amb el teu.\n- Informar als blogaires del seu premi.\nLes preguntes que ens formula Natalia Longo del bloc “Orientación Condesa” són les següents:\nPer què vas decidir crear un bloc i quan vas començar? Vam començar a fer este bloc per una necessitat personal de tindre organitzats tots els recursos que utilitzàvem amb els nostres alumnes i per donar resposta tant a mestres, com a famílies i alumnes. Vam començar en setembre del 2012.\nQuè t’aporta tenir un bloc? Tenir un bloc ens aporta molta satisfacció tant personal com professional. Ens agrada molt compartir recursos i experiències amb tot el món.\nQuin ha sigut el post del teu bloc que més èxit ha tingut? A què ho atribueixes? Els posts amb més èxit són aquells per a treballar la lectoescriptura i les taules de multiplicar. Ho atribuïm a la necessitat de mestres i famílies per a treballar estos conceptes.\nUtilitzes les xarxes socials? Sí, el nostre bloc també té facebook, twiter, google+, pinterest, ScolarTic i Linkedin. Pensem que són molt importants les xarxes socials per a estar informats.\nPer a tú, què significa educar? Educar és traure de cada xiquets i xiqueta el màxim de les seues possibilitats de tot allò que li pot servir al futur per a viure de manera feliç.\nHas viscut algun fet important a través del bloc? Important és la satisfacció que ens dóna el fet de poder relacionar-nos entre nosaltres per mig de la xarxa, el bloc permet intercanvi d’idees i experiències i el poder fer-ho i tenir resposta és important per a nosaltres.\nQuè has aprés a nivell personal o professional en l’últim any? Que en som molts els que estem preocupats per l’educació, els que no tirem la tovalla malgrat les circumstàncies adverses que conviden a fe-ho.\nQuina és la teua frase preferida sobre educació? Tenint les coses clares sobre com actuar “Viu com penses o acabaràs pensant com vius”. No hem de deixar-nos portar per les idees i hem d’aconseguir xiquets que al futur tinguen personalitat pròpia i esperit crític.\nQuin consell donaries a les persones sobre el món dels blocs? Animem a tot el món a fer un bloc. Si sou mestres, un bloc d’aula és un recurs extraordinari.\nQuasi tots els que tenim un bloc, escrivim sobre el que realment ens agrada o motiva, com li explicaries a algú la importància de la vocació per algo, de perseguir els somnis...? No hi ha res més bonic que fer les coses amb il·lusió i la il·lusió s’ha de transmetre no explicar-la.\nNosaltres proposem les mateixes preguntes per als blocs premiats...enhorabona a tothom!!\nEls blocs que pensem que es mereixen el premi són:\nPublicat per La Caseta, un lloc especial a 10:05 12 comentaris:\nDes de la “f.e.a.a DAH: Federación Española de Asociaciones de Ayuda al Déficit de Atención e Hiperactividad”,\nhem trobat un Manual per a famílies i professorat . Es tracta d’un material de recolzament per al treball en equip relacionat amb el TDAH. És un recurs per a pares, mares, cuidadors i personal docent de tota Europa, elaborat per a la cooperació en l’assistència dels nens amb TDAH.\nCliqueu sobre la imatge per accedir al material.\nEn la següent imatge, podem conèixer els àmbits que tracta el manual.\nPodeu clicar sobre cada imatge, per accedir a cada un dels apartats.\nMillora de les habilitats per a l'educació i l'estudi:\nControl de la conducta:\nReforç de les habilitats socials i per a la vida quotidiana:\nPublicat per La Caseta, un lloc especial a 11:22 4 comentaris:\nEtiquetes de comentaris: GUIA PER A FAMÍLIES, GUIA PER A MESTRES, QUADERNS TDAH, TDAH\nUn joc per a resoldre problemes trobat en la pàgina de GenMagic\nCliqueu sobre la imatge per començar...\nEtiquetes de comentaris: 1r CICLE, 2n CICLE, FAMÍLIES, JOCS, MATEMÀTIQUES, MESTRES, PROBLEMES MATEMÀTICS\ncontinuem mostrant-vos dos seccions més de l’apartat que ja vam presentar l’altre dia i que s’anomena Matemàtiques simpàtiques.\nMatemàtiques simpàtiques III\nMatemàtiques simpàtiques IV\nEtiquetes de comentaris: FAMÍLIES, JOCS, MATEMÀTIQUES, MESTRES\nhem trobat un joc super divertit en el que es podeu convertir en pirates per a trobar un tresor, anomenat "L'illa del tresor"...voleu provar??\nHi trobareu jocs combinats de matemàtiques i de llengua, així com preguntes relacionades amb els valors.\nEtiquetes de comentaris: FAMÍLIES, JOCS, LLENGUA, MATEMÀTIQUES, MESTRES\nEn aquesta entrada volem que conegau el tercer dels apartats: Medi físic i Social.\nEs composa d’onze unitats que passem a ensenyar-vos a continuació. Si voleu conèixer el contingut de cada untitat, haureu de clicar sobre cada imatge. En cadascuna d’elles hi trobareu una història i activitats relacionades amb ella.\nPublicat per La Caseta, un lloc especial a 17:55 Cap comentari:\nEtiquetes de comentaris: CONEIXEMENT DEL MEDI, EDUCACIÓ INFANTIL, FAMÍLIES, JOCS, MEDI FÍSIC I SOCIAL, MESTRES\nMª Jesús Camino Rentería de Educa con Tic\nens deixa este mapa conceptual en el que ens ensenya blogs i webs sobre Educació Musical classificats per províncies.\nCliqueu sobre la imatge per coneixer’ls.\nPublicat per La Caseta, un lloc especial a 10:31 Cap comentari:\nEtiquetes de comentaris: BLOCS, EDUCACIÓ MUSICAL, MESTRES


Palma (Mallorca), 9 de juliol de 1955\nÀrees de treball: Arquitectura renaixentista / Art renaixentista / Arquitectura barroca / Art barroc / Col·leccionisme d’art\nMarià Carbonell i Buades es va llicenciar en història de l’art per la Universitat de Barcelona el 1983 amb uns tesi de llicenciatura, publicada com a llibre, L’Escola del Camp de Tarragona en l’arquitectura del segle xvi a Catalunya (Diputació de Tarragona, 1986; Premi Vèrtex), i es va doctorar a la mateixa universitat el 1989 amb la tesi L’arquitectura classicista a Catalunya (1540-1659), sota la direcció d’Ignasi de Solà-Morales. L’octubre del 1984 es va incorporar al Departament d’Art de la Universitat Autònoma de Barcelona, on ha exercit la docència i la recerca; primer com a professor ajudant, com a encarregat de curs ja el 1985, professor titular el 1990 i catedràtic el 2011. Entre el 1988 i el 1997 també va ser professor d’història de l’art a l’Escola de Disseny Elisava. Ha estat vocal de la Comissió Territorial del Patrimoni Cultural de Barcelona (Servei de Patrimoni Arquitectònic), de la Generalitat de Catalunya, entre el 1997 i el 2008. Ha estat membre de la Comissió de seguiment d’obres de la catedral de Mallorca (2000), i actualment, des del 2005, forma part del Comitè Científic de l’Institut Internacional d’Estudis Borgians (València). Entre el 2010 i el 2012 va ser investigador principal en un projecte de la primera convocatòria Recercaixa titulat Art en perill. Cens i memòria de la destrucció, que pretenia documentar les obres d’art de l’època moderna a Catalunya perdudes al llarg dels segles xix i xx. També forma part del projecte internacional PICTOR que s’ocupa d’estudiar la condició social dels pintors a l’època renaixentista al sud d’Europa. Ha fet estades de recerca a Venècia i a Roma i ha tingut set contractes de transferència de coneixements amb les Administracions públiques. Ha comissariat quatre exposicions i ha participat en nombroses trobades científiques nacionals i internacionals. És membre del consell de redacció i del comitè assessor de diverses revistes especialitzades.\nLa seva recerca s’ha centrat en la història de l’art i de l’arquitectura en època moderna a Catalunya i a Mallorca, però ha tractat altres línies de treball, com ara el mecenatge artístic de la família Borja, la història social de l’artista renaixentista i la història del col·leccionisme artístic del Barroc i de la Il·lustració. Ha publicat prop de cent cinquanta títols entre llibres, capítols de llibres, articles a revistes científiques i fitxes de catàleg. Entre els llibres, cal destacar Convent de Sant Bartomeu de Bellpuig (Barcelona, Curial, 1994); Guillem Mesquida (1675-1747) (Palma, Conselleria d’Educació, Cultura i Esports del Govern Balear, 1999); Art de cisell i de relleu. Escultura mallorquina del segle xvii (Palma, Olañeta, 2002); El palau de la Generalitat, del gòtic al primer Renaixement (Barcelona, Generalitat de Catalunya, 2003); El Palau de la Generalitat a l’època del Renaixement (Barcelona, Generalitat de Catalunya, 2004); Miquel Pont Cantallops, 1678-1755. Un pintor llorencí entre Mallorca i Roma (Sant Llorenç des Cardassar, Ajuntament de Sant Llorenç des Cardassar, 2005); El Palau de la Generalitat de Catalunya, 600 anys. Art i arquitectura (Barcelona, Generalitat de Catalunya, 2005); Cendres de Troia. El pintor Miquel Bestard (1592-1633), catàleg d’exposició (Palma, Fundació Sa Nostra, 2007); El convent de mínims de Sineu (Sineu, Ajuntament de Sineu / Portal Forà, 2010; amb col·laboració de Bartomeu Matínez i Oliver); El Palau del Consell de Mallorca. La seu del govern insular (Palma, Consell de Mallorca, 2011); Fons de pintura del Consell de Mallorca (1650 c. - 1939) (Palma, Consell de Mallorca, 2012); El Cardenal Despuig. Col·leccionisme, Grand Tour i cultura il·lustrada (Palma, Consell de Mallorca, 2013); Fons de pintura i dibuix del Parlament de les Illes Balears (Palma, Consell de Mallorca / Parlament de les Illes Balears / Obra Social La Caixa, 2015), i darrerament la direcció i una àmplia participació en el llibre El Palau de la Generalitat de Catalunya. Art i arquitectura, 2 v. (Barcelona, Generalitat de Catalunya / Departament de la Presidència, 2015), que culmina una llarga dedicació a l’estudi d’aquest singular monument i el seu patrimoni artístic.


Una forta discussió entre Gustavo González i María Lapiedra podria acabar amb la relació\nUn testimoni la va veure plorant i cridant a un tren direcció Barcelona\n13/02/2018 14:34 | Actualitzat a 13/02/2018 18:28\nGustavo González i María Lapiedra | CatalunyaDiari.cat\nSer durant tants dies el centre d'atenció pot acabar passant factura, com els hi està passant a María Lapiedra i Gustavo González, els quals no sembla que estiguin vivint una bonica història d'amor.\nI és que al començament de la seva relació semblava que es veuria una relació utòpica, la qual podia arribar amb matrimoni al setembre, tal com tenien previst. No obstant això, els últims indicis fan sospitar que el camí cap a l'enllaç serà bastant complicat.\nAquest passat divendres 9 de febrer, Kike Calleja celebrava el seu aniversari i convidava a nombroses celebritats del món del cor i de l'espectacle. Entre elles, figurava la mediàtica parella. No obstant això, a l'esdeveniment només hi va acabar anant Gustavo, provocant infinitat de rumors que apuntaven a una forta discussió, la qual hauria acabat amb María de camí cap a Barcelona.\nMark Hamilton, el protagonista de la discussió\nFinalment, María Lapiedra va acabar confessant a Carlota Corredera i Kiko Hernández al programa de Telecinco 'Sálvame' que, efectivament, aquell dia «es van enfadar». «Encara que la gent pensi que amb tot això estic encantada, tenim molta tensió. Ho estem passant malament, de debò», va acceptar Lapiedra, confessant que la discussió ha tingut, com un dels seus protagonistes, l'exmarit de la col·laboradora, Mark Hamilton.\nMaría Lapiedra explica la seva discussió amb Gustavo González | Mediaset\n«Ara estem bé. Ho hem anat arreglant durant el cap de setmana. Ha estat un cúmul de coses, però sí que té alguna cosa a veure amb Mark. Són coses que no es poden comentar», va detallar l'exactriu porno, sobre la quan es va dir que se l'havia vist anant amb tren cap a Barcelona, entre llàgrimes i desconsolada.\nUn testimoni la va sentir parlar al tren\nDe fet, el col·laborador Kiko Hernández va assegurar tenir un testimoni que hauria vist a Lapiedra al tren. «Anava cridant, tothom estava pendent d'ella. Jo vaig parar l'orella quan estava parlant per telèfon i esplaiant-se amb algú. Li explicava que havia tingut una discussió molt forta amb Gustavo», detallava el suposat testimoni.\nTanmateix, va assegurar que la discussió havia sigut tan forta que la col·laboradora s'havia plantejat acabar amb la relació si els problemes continuaven. «Anava a deixar la relació, perquè això ja havia passat moltes vegades», va assegurar el testimoni i afegia: «Encara que després hagi canviat d'opinió, escoltant aquella trucada, jo pensava que anava a deixar immediatament a Gustavo».\nBarcelona Sálvame Carlota Corredera María Lapiedra Kiko Hernández Gustavo González Parella


Resultats: Seat torna a batre rècord el 2018\nLa companyia incrementa el seu benefici en un 33,4% amb un total de 254 milions d'euros el 2018\nRedacció VIA Empresa Barcelona. 12 de març de 2019 09:21\nSeat ha aconseguit el millor resultat de la seva història per tercer any consecutiu. Segons les dades publicades per Volkswagen, la companyia ha registrat un benefici operatiu de 254 milions d'euros el 2018, cosa que representa un increment del 33,4% respecte els 191 milions d'euros que es van registrar el 2017.\nEn total, Seat ha entregat 517.600 cotxes a tot el món, un 10,5% més que l'any anterior, i això ha impulsat el benefici operatiu de la companyia. A més, també ha tingut un efecte positiu la comercialització de models amb un marge més gran de contribució.\nSegons l'empresa automobilística, això ha compensat l'increment en els costos, que han augmentat a causa d'un volum més gran de producció, un 10,2% més que l'any anterior. La xifra de negoci ha estat de 10.202 milions d'euros, un 3,1% més que la facturació del 2017 i, a més, ha obtingut un marge operatiu positiu del 2,5%, que representa un 0,6% més que el 2017.


Comunicat de membres del col·lectiu “som 27M” en el 6è aniversari del desallotjament de Plaça Catalunya | som27m\n← I els culpables on son?\nLa fi de la farsa →\nFelip Puig com Al Capone??\nJa fa sis anys del dia en que un centenar d’emissaris del llavors conseller d’interior Felip Puig van “netejar” a cops de porra i de pilota de goma plaça Catalunya de la gent que s’hi havia acampat. El cap dels mamporreros del sistema acabava així amb una de les expressions de participació política més innovadores i estimulants de les últimes dècades.\nMés d’un centenars de ferits, robatori d’objectes personals, violació de drets fonamentals de reunió i manifestació. Sense cap ordre judicial. Sense ni tan sols la mala excusa de l’alteració del marc habitual de convivència ciutadana. Perquè si.\nFelip Puig i els seus matons van violar, davant de càmeres de mig món, a més dels nostres drets, una quantitat ingent de lleis, i ho van fer amb la tranquil·litat de qui sap que té la impunitat garantida… Ja ho havia dit el molt poc honorable Conseller, no feia gaire: “aniré fins on m’ho permet la llei i més enllà”.\n6 anys després ja podem afirmar que pel que feia als delictes contra la llibertat, la dignitat i la integritat física de les persones, la banda del Puig tenia raó: la fiscalia ni s’ha pres la molèstia de treure el nas en la causa, i les 57 atonyinades querellants, amb les seves sacrificades advocades, han recollit – després d’una feina titànica de recopilació de proves, testimonis, estudis jurídics – només un grapat de desaires i humiliacions. Per a l’aparell judicial som una nosa, quelcom que prefereixen ignorar, i de fet ignoren.\nTanmateix el Puig no va saber valorar, pel que sembla, la diferencia que hi ha entre agredir, amenaçar i ferir dissidents i ficar la mà al calaix. El primer delicte – ha quedat clar i palès – és considerat una fotesa per governants, policies i jutges… El segon … depèn: pot passar, com està passant, que una pràctica generalitzada i universalment admesa de corrupció esdevingui arma llancívola en les pugnes entre poderosos.\nI així estem, la gent que es va querellar per la brutalitat patida el 27 M de fa sis anys a plaça Catalunya: esperant que, com Al Capone, el Felip Puig acabi pagant un preu no pels seus delictes de sang, si no per haver fet anar – massa confiat – comptabilitats paral·leles o relacions a cops de sobre.\nMinsa satisfacció, que ens permet tanmateix abocar el mateix menyspreu al capdamunt tant dels autors directes dels atacs als nostres drets i cossos, com del sistema (judicial, administratiu, policial) que promou el tractament repressiu de les formes de protestes i d’organització autònoma del poble.\nAprofitem tanmateix aquest sisè aniversari per fer una crida a l’autodefensa: la policia ens ataca, les lleis ens discriminen, la premsa ens criminalitza, els jutges ens consideren ciutadans de segona. La conclusió, l’única conclusió lògica és que si volem exercir els nostres drets polítics, les nostres llibertats, ens hem de preparar per defensar-nos.\nPreneu nota, periodistes que condemneu la violència de qui protesta: és a vegades la legítima reacció a les agressions del poder i l’únic camí per fer sentir la pròpia veu i protegir la incolumitat dels teus.\nMembres del col·lectius “Som 27M”


Estàs aquí:Inici / Actualitat / Jocs per a la mainada, la guerra d’aigua i el ball de fi de festa Major d’Andaní 2017\nA la tarda i seguint el programa de Festa Major, a les 18.30 h es va començar els jocs per a la mainada. L’Associació Som Andaní, van organitzar diverses activitats on hi van participar més de 40 nens i nenes. Es van formar sis grups de sis nens i van haver de competir amb ens altres grups, on la imaginació, la bona entesa i l’agilitat, van estar els elements clau per passar les proves.\nPetit recull fotogràfic dels jocs per la mainada.\nJoc de salta la bola, havien de fer salar una bola bufant, SKIP, menjar xocolata amb les mans lligades, moure la fruita, amb l’ajut d’una fruita penjada des de la cintura havien de moure una bola, fer el buit, amb una ventosa havien de portar plats de plàstic d’un lloc a un altre, etc., van estar algunes de les activitats que es van preparar.\nDesprés, va arribar un dels moments més refrescants, es va fer la guerra de l’aigua amb el tobogà i amb les diferents piscinetes plenes de globus i aigua. Es van repartir pistolets d’aigua a tota la mainada.\nEls més grans no van parar d’animar-los a raig de mànega amb cubells i palanganes, amb l’aigua extreta directa del Canal de Pinyana. L’experiència va ser més que fresca …\nA la nit, es va fer la cloenda de la Festa Major d’Andaní d’enguany, amb el ball llarg de fi de festa amb l’orquestra Duo Glacé.\nAgraïm la participació i assistència per part dels veïns i veïnes del poble i de pobles veïns. També volem agrair la col·laboració de la comissió “Som Andaní” i altres pares i mares, en l’organització i participació dels actes d’aquesta edició 2017.


Marc's brain: Boko Haram: l'educació occidental és pecat\nBoko Haram: l'educació occidental és pecat\nColpits i estremits, però no tant (segurament) com si haguessin estat noies blanques i occidentals. És trist però segurament és real. Segrestar més de 200 adolescents i amenaçar de vendre-les com a esclaves (després d'haver passat un calvari a mans d'aquests anòmals de la societat per qui la vida no val res), és una injustícia que no té nom.\nAra sembla coherent mobilitzar-nos, fer hashtags de solidaritat i quedar d'allò més bé, però, on és la tecnologia que ja hauria permès trobar aquestes indefenses adolescents negres? No es mereixen que les alliberin al dia 1 d'haver estat segrestades? El vídeo d'aquell capsigrany emborratxat vés a saber de què i rient com una mala bèstia, no va remoure les entranyes dels serveis d'espionatge mundials? I, on són les condemnes explícites del món musulmà democràtic? Com és que s'han escapolit sense rastre? D'on treuen els ingressos per anar en tancs i material bèl·lic de primer ordre (pagaments de segrestos, tràfic d'armes, interessos econòmics occidentals al servei de qualsevol radicalisme que pagui,...)?\nAllibereu les nenes i trobeu aquests fills de puta d'una vegada, que no són fills de cap déu sinó excrements socials que cal eliminar amb el pes de la llei... o com calgui. Ho sento, a la meva edat i en aquestes situacions ja no crec en el bonisme de la Justícia Universal. Si hi ha d'haver morts en aquest cas, que siguin els que s'ho han buscat: segurament no els esperaran les verges que els han promès sinó les calderes del seu infern.\nposted by Marc @ 5:34 p. m. 1 comments\nAt 9:45 a. m., Anònim said...\nlamentablement cada país mira pels seus interessos, salvar la gent d'altres paisos no es cap prioritat de cap nació, per molt que tots visquem en el mateix planeta...\nLax'n'Busto: el bon gust del que és essencial\nDeu anys d'"Els Matins" a TV3\nLa xocolata, a preu de caviar


3 botons i START: Clons de l'Space Invaders\nClons de l'Space Invaders\nFa molt de temps, anys, vaig dedicar una entrada al llegendari Space Invaders i en vaig repassar les diverses entregues, però no vaig tocar un tema que hauria d'haver tocat al cap de poc i que havia passat per alt.\nCom qualsevol videojoc d'una influència respectable, i aquest ho és sense cap mena de dubte, havia de tenir clons, còpies més o menys barroeres, i no van ser poques. Val més tard que no pas mai, i avui el que faré serà repassar-les.\nEvidentment, amb la influència que va tenir van sortir tant clons com desenes de títols que s'hi inspiraven, com passa amb tants altres títols revolucionaris, però deixarem de banda les variacions creades o permeses per Taito -creadora del joc original-, a més de títols per a mòbils i navegadors, i ens centrarem en els clons, en les còpies descarades, encara que no seran totes les que han existit perquè no cal, l'article es faria massa pesat i, ho reconec, em manquen coneixements i vaig recollint el que trobo, de manera que no és un llistat exhaustiu.\nAquest cas no és una còpia descarada, sinó una modificació del joc original, una variació. D'aquestes també n'hi ha unes quantes, però aquesta curiositat serà l'excepció del criteri que seguiré durant la resta de l'article. Es tracta del Pepsi Invaders, però no perquè fos una còpia autoritzada, sinó perquè es tractava de destruir naus que tenien la forma de les lletres de Pepsi. A dalt, un missatge que deia "Coke wins".\nAquest joc, que es considera per la seva raresa que val uns 2.000 dòlars, va ser un encàrrec de The Coca-Cola Company en una convenció de 1983 i es va entregar als 125 executius que hi van assistir, segons la Wikipedia. Per tant, són 125 les còpies que n'existeixen.\nUn dels primers va ser l'Space Fever, llançat el 1979 (un any després de l'original) en versions monocromàtiques i en color per a les recreatives de Nintendo, que també era la companyia que va desenvolupar aquest joc.\nCom a curiositat, aquell joc tindria una seqüela anomenada Space Fever II, que venia dins la Gameboy Camera (1998) i permetia o bé triar un altre dels jocs inclosos al perifèric o bé jugar al joc de naus en si mateix, que de fet s'allunyava força de l'original.\nEl 1981, la llavors flamant Intellivision va rebre al seu catàleg un videojoc anomenat Space Armada, que malgrat les diferències pel que fa a mida dels objectes és obvi que es tracta d'un clon.\nRepetim any, perquè també es va publicar el TI Invaders, un nom no gaire treballat que volia reflectir dues coses: era l'Space Invaders per a l'ordinador TI-99/4A de Texas Instruments. Ben poques diferències hi havia, amb l'aspecte i la mecànica del videojoc que copiava.\nAquí tenim l'Space Strike, que el 1982 es va llançar per a IBM PC i que, com podem veure, és una còpia molt descarada de l'Space Invaders.\nTambé el 1982 trobem l'Alien Invaders, que va sortir per a l'Arcadia 2001 i pretenia dissimular amb uns colors completament diferents, però aquesta mania amb els escuts és el que traeix els clons del títol original.\nDel 1983 tenim l'Space Commanders, per a MS-DOS, que sembla que actualment podem gaudir també en dispositius amb sistema operatiu Android.\nLa cosa encara va durar uns quants anys, perquè el 1985 encara estava de moda fer clons d'aquell superclàssic dels videojocs. Per exemple aquesta, Invasion 2000 A.D., per a Commodore 64.\nLa intenció era tan descarada que aquí tenim un altre joc que no se n'amagava: va sortir per a PC el 1989 i es va dir, tan panxo, Clone Invader.\nFinalment veurem aquest Champ Invaders, que el 1997 va sortir per a ordinador però almenys va tenir la decència de distribuir-se de manera gratuïta, en shareware, posats a ser una còpia sense complexos.\nCom hem pogut veure amb aquests exemples -repeteixo, segur que n'hi ha més-, l'Space Invaders va tenir una influència enorme, tan gran que els programadors no la podien ni la volien dissimular. Hi havia altres clàssics del gènere dels shooters verticals, sí, i també van ser copiats i agafats com a punt de partida, però segur que no tant com amb el clàssic de Taito.\nPublicat per Moroboshi a 11:46\nEtiquetes de comentaris: Clone Invader, Clons, Gameboy Camera, nintendo, Pepsi Invaders, Space Armada, Space Commanders, Space Fever, space invaders, Space Strike, taito, TI Invaders\nPons 19 d’agost de 2015, a les 18:53\nsi una cosa funciona.... còpia-la


Veles Eivissenques Hostaleria - Catalana de Toldos\nLa vela perfecta per protegir del sol\nEstructura en acer inoxidable\nÀmplia varietat de colors\nFabricades en diferents teixits\nVenda i instal·lació de veles a Barcelona\nEn Catalana de Toldos acumulem més de 30 anys d’experiència venent i instal·lant tota mena de sistemes per a la protecció del sol i de les inclemències meteorològiques. Gràcies al nostre professional treball, centenars d’habitatges, comerços i establiments d’hostaleria han aprofitat al màxim les seves terrasses i espais oberts. En aquesta ocasió li presentarem la varietat de veles que estem en condicions d’instal·lar a Barcelona.\nEspecials per cobrir grans superfícies\nAquest sistema és perfecte per a cobrir grans superfícies. A més, estem en condicions d’oferir la vela a tots els colors. Tota l’estructura està fabricada en acer inoxidable, amb el mateix material que s’empra per a elements nàutics. Tenim a la seva disposició dos tipus de vela:\nTensades o fixes: de forma triangular, rectangular i quadradaTeixits de fibra de vidre\nEnrotllables de qualsevol forma: trapezoïdal, triangular, rectangular o quadrada\nPer a la fabricació de la vela es poden emprar diferents teixits, encara que tots ells són impermeables i en la seva fabricació es segueix la tècnica del micro perforat.\nSi està interessat en adquirir una de les nostres veles a Barcelona només ha de contactar amb nosaltres. Li prestarem tot l’assessorament professional que necessiti i li farem arribar un pressupost en el qual es contempli les mesures exactes de la vela que necessita.


Enric I. Canela » Blog Archive » Els joves investigadors sostenen la recerca a Catalunya\nLa mala vida del científic és una vacuna contra el cofoisme en recerca a Catalunya. El percentatge de treballadors temporals arriba al 61% de la plantilla, de mitjana, en sis dels centres d’investigació més grans de la Generalitat.\nEfectivament, dir que la precarietat estimula la creativitat no és la millor filosofia per posar un país al capdavant de la R+D. Cert que cal que la carrera científica sigui competitiva, però no cal esperar que tots els joves que s’incorporen siguin aspirants a premi Nobel.\nJosep Maria Martorell diu que el percentatge de temporalitat calculat sobre el total dels treballadors dels centres li sembla raonable i que és normal que un doctorat i un postdoctoral tinguin un contracte d’obra i servei, per la naturalesa de la seva feina.\nL’afirmació la comparteixo. Jo això no ho trobaria malament si existís una carrera científica darrere. El que tenim al país és l’abisme. Dir que això ho solucionem amb contractes ICREA fa riure. Les universitats només recollim les escorrialles i sostenim el sistema. La recerca a Catalunya se sosté, en gran part, pels becaris.\nGràcies, però no només això. Podem fer alguna cosa per ajudar?


Notícies – Pàgina 27 – BÉTERA – toda la información del Bétera, Valencia\nEl pianista de Bétera, Josep Manel Campos, va oferir ahir diumenge un concert a l’auditori de la Casa de Cultura\nedusi, Gent de Bétera, inicio, Notícies, Oci i CulturaBy c.sorli 13 de desembre de 2021\nAhir diumenge,12 de desembre, el pianista de Bétera Josep Manel Campos va delectar a les veïnes i veïns de Bétera amb un meravellós concert. Amb el nom de “Piano Show”, aquest esdeveniment musical va tindre lloc a la vesprada, a l’auditori de la Casa de Cultura de la localitat. El públic va poder gaudir d’un espectacle de…\nAhir diumenge va tindre lloc una nova jornada de “Mans al riu” a Bétera\nedusi, inicio, Medi Ambient, NotíciesBy c.sorli 13 de desembre de 2021\nAhir diumenge, 12 de desembre, membres de la Fundació Limne, acompanyats per veïns de Bétera i autoritats, es van acostar al barranc del Carraixet per a entre totes i tots realitzar una neteja del tram comprés entre el Poliesportiu de Bétera i el pont de l’Ecoparc. Aquesta és una jornada de neteja de rius que s’organitza anualment en…\nEl Ple de Bétera aprova la proposició de tancament i obertura dels parcs i les zones esportives de Bétera a les nits\nedusi, inicio, Notícies, OpinióBy c.sorli 13 de desembre de 2021\nEl grup municipal Compromís va presentar en el ple de desembre, celebrat el passat dijous, una proposició on se sol·licitava un horari d’obertura i de tancament dels parcs i de les zones esportives del municipi per a evitar molèsties al veïnat. Aquest grup polític ja va mostrar, en els plens del mes de març i…\nÚltim dia per a sol·licitar el Pla Resistir Plus per a fer front a l’impacte de la pandèmia\nComunitat Valenciana, inicio, NotíciesBy c.sorli 13 de desembre de 2021\nEl Consell ha aprovat la modificació del Decret 61/2021 per a ampliar el període subvencionable i flexibilitzar alguns dels requisits que regulen aquesta convocatòria. L’objectiu és aprofitar al màxim els recursos econòmics disponibles per a aquest pla, dotat amb un total de 647 milions d’euros, després que s’hagen resolt el 90% de les sol·licituds presentades en les…\nFotos i vídeo de l’espectacle “El Aprendiz del Brujo, una aventura musical”\nedusi, inicio, Notícies, Oci i CulturaBy c.sorli 12 de desembre de 2021\nAhir dissabte, 11 de desembre, Bétera va acollir l’espectacle “El Aprendiz del Brujo, una aventura musical“. Es tracta d’una obra plena d’efectes visuals i sonors, màgia, un text per a no deixar de somiar, humor desenfadat, actualitat, fantasia, música original, veus en directe i projeccions animades per a transmetre i viatjar més enllà de la…\ninicio, Notícies, Oci i CulturaBy c.sorli 12 de desembre de 2021\nCàritas Bétera ofereix, des d’ahir a la vesprada, un Mercat Nadalenc Solidari especial pro Càritas Interparroquial de Bétera. El mercat es va celebrar ahir dissabte 11 de desembre de 18.00 a 21.00 hores i hui diumenge, 12 de desembre, continua de 10.00 a 13.00 hores en els porxets, davant l’església La Puríssima Concepció de Bétera (carrer…\nS’inicien els treballs d’exhumació en la Fossa 126 de Paterna, on es troben dos veïns de Bétera\nCamp de Túria, Comunitat Valenciana, inicio, Notícies, PolíticaBy c.sorli 12 de desembre de 2021\nAhir dissabte, 11 de desembre, va tindre lloc l’acte d’obertura dels treballs d’exhumació en la Fossa 126 de Paterna. En ella, es troben dos veïns de Bétera, segons indiquen els llistats registrats. La intervenció en la fossa 126 del cementeri de Paterna pretén localitzar al voltant de 170 víctimes de la Guerra Civil i la…\nEl pianista de Bétera, Josep Manel Campos, oferirà hui diumenge un concert a l’auditori de la Casa de Cultura\nedusi, Gent de Bétera, inicio, Notícies, Oci i CulturaBy c.sorli 12 de desembre de 2021\nPer a aquest mes de desembre són diversos els actes i activitats culturals que s’han organitzat. Entre els diferents esdeveniments previstos, la música i el teatre són els principals protagonistes. D’aquesta manera, hui diumenge 12 de desembre, el pianista de Bétera Josep Manel Campos oferirà un concert. Amb el nom de “Piano Show”, aquest esdeveniment…\nPuig indica que “Si puja l’hospitalització haurem de prendre mesures”\nComunitat Valenciana, inicio, NotíciesBy c.sorli 12 de desembre de 2021\nEl president de la Generalitat Valenciana, Ximo Puig va assegurar aquest dissabte que la Generalitat Valenciana “no està avaluant de moment noves restriccions”, però que “si puja l’hospitalització haurem de prendre mesures”. Preguntat per si el Consell podria establir noves restriccions davant les celebracions nadalenques, el president valencià ha insistit que: “en aquests moments demanem…